બનાસકાંઠા જીલ્લો શ્વેત ક્રાંતિમાં હરણફાળ ભરી રહ્યો છે તેમાં ધાનેરા તાલુકાનો મહત્વનો ફાળો રહ્યો છે. બનાસડેરીમાં બનાસકાંઠામાંથી ૧૮૦ કરોડ કિ.ગ્રા. દુધ આવે છે તેમાં સૌથી વધારે જો દુધ ભરાવતો હોય તો તે ધાનેરા તાલુકો છે. આ તાલુકામાં ૯૮ મંડળીઓ છે જેમાં ૨૭૩૯૩ દુધ ઉત્પાદકો છે. અને દર વર્ષે ૨૫.૨૩ દુધ બનાસડેરીમાં ભરાવવામાં આવી રહ્યુ છે. પહેલા ધાનેરા તાલુકાના લોકો માત્ર ખેતી ઉપર નિર્ભર હતા પરંતુ આજે આ ખેડુતો શ્વેતક્રાંતિ તરફ વળતાં ધાનેરામાં લોકો થોડા સુખી સંપન થયા છે.